Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvényben (a továbbiakban: Ve.) írt
Paragraph Index: 399

Az Országos Választási Bizottság a választási eljárásról szóló 1997. évi C. törvényben (a továbbiakban: Ve.) írt hatásköreiben a jogorvoslattal kapcsolatos határidõknek a választási bizottságok általi számításáról az alábbi állásfoglalást adja ki: A Ve. 3. § c) és e) pontjai szerint a választási eljárás szabályainak alkalmazása során a választásban érintett résztvevõknek – a többi között – érvényre kell juttatniuk az alábbi alapelveket: „c) esélyegyenlõség a jelöltek és a jelölõ szervezetek között,” „e) jogorvoslat lehetõsége és pártatlan elbírálása”. A 4. § (3) bekezdése alapján az e törvényben meghatározott határidõk jogvesztõk, azok – ha a törvény másképpen nem rendelkezik – a határidõ utolsó napján 16 órakor járnak le. A jogorvoslatok körében a 77. § (1) bekezdése a következõ: „Kifogást a választásra irányadó jogszabály, illetõleg a választás és a választási eljárás alapelveinek (3. §) megsértésére (a továbbiakban együtt: jogszabálysértés) hivatkozással bárki benyújthat. A kifogást úgy kell benyújtani, hogy az legkésõbb a sérelmezett jogszabálysértés elkövetésétõl számított 2 napon belül megérkezzen. A választási bizottság a benyújtott kifogásról a beérkezésétõl – áttétel esetén az elbírálására jogosult választási bizottsághoz történõ beérkezésétõl – számított 2 napon belül dönt.” Ugyancsak jogorvoslatot szabályozó rendelkezések az alábbiak:

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes